**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

**POSĖDŽIO PROTOKOLAS**

2019-06-26 Nr. TAR-54

Posėdis vyksta 2019-06-18. Pradžia 13.00 val.

Posėdžio pirmininkas – Kazys Bagdonas.

Posėdžio sekretorė – Lietutė Demidova.

Posėdyje dalyvauja komiteto nariai: Arvydas Cesiulis, Ligita Girskienė, Arvydas Vaitkus, Vaida Žvikienė, Artūras Razbadauskas. Nedalyvauja Jurij Šeršniov.

Posėdyje dalyvaujančių komiteto narių ir svečių sąrašai (priedai 1, 2) pridedami.

K. Bagdonas siūlo papildyti darbotvarkę klausimu „Atstovo delegavimas į Jaunimo reikalų tarybą“.

DARBOTVARKĖ:

1. Dėl savivaldybės būsto ir pagalbinio ūkio paskirties ūkinio pastato dalių pardavimo. Pranešėjas E. Simokaitis.

2. Dėl Neįgaliųjų reikalų tarybos sudėties patvirtinimo. Pranešėja A. Liesytė.

3. Dėl Šeimos tarybos sudėties patvirtinimo. Pranešėja A. Liesytė.

4. Dėl Klaipėdos miesto savivaldybės tarybos 2018 m. kovo 29 d. sprendimo Nr. T2-51 „Dėl Pagalbos į namus teikimo tvarkos aprašo patvirtinimo“ pakeitimo. Pranešėja A. Liesytė.

5. Dėl Klaipėdos miesto savivaldybės tarybos 2016 m. kovo 31 d. sprendimo Nr. T2-69 „Dėl Pagalbos į namus, perkamos viešuosius pirkimus reglamentuojančių teisės aktų nustatyta tvarka, teikimo tvarkos aprašo patvirtinimo“ pakeitimo. Pranešėja A. Liesytė.

6. Atstovo delegavimas į Jaunimo reikalų tarybą. Pranešėja A. Andruškevičiūtė.

Patvirtinta už – 4.

1. SVARSTYTA. Savivaldybės būsto ir pagalbinio ūkio paskirties ūkinio pastato dalių pardavimas.

Pranešėjas –E. Simokaitis. Pažymi, kad šiuo sprendimu siekiama įgyvendinti savivaldybės būsto nuomininkės ir gyvenamojo namo bendraturčių prašymus dėl leidimo įsigyti būsto dalį ir pagalbinio ūkio paskirties ūkinio pastato dalis, atlikti pardavimo procedūras.

Primena, kad Savivaldybės administracijai pateikti R. L. ir gyvenamojo namo *(duomenys neskelbtini)*, Klaipėdoje, bendraturčių V. J., B. D., D. U., S. D., M. K., R. B., S. Z., R. S.ir S. S. prašymai pirkti savivaldybės būsto ir pagalbinio ūkio paskirties ūkinio pastato *(duomenys neskelbtini)*, Klaipėdoje, dalis. Savivaldybės būsto nuomininkė R. L. prašo ir sutinka rinkos verte pirkti savivaldybei nuosavybės teise priklausančias 34/100 būsto dalis, 21,25 kv. m ploto, bendras plotas 62,78 kv. m. *(duomenys neskelbtini)*, Klaipėdoje. 34/100 būsto dalys yra iš dalies parduodamame bute su bendra virtuve. Klaipėdos miesto savivaldybės administracijos direktoriaus 2019 m. gegužės 3 d. įsakymu Nr. AD2-265 34/100 būsto dalys išnuomotos terminuotam laikotarpiui (būsto pirkimo procedūrų vykdymui). 66/100 būsto dalys nuosavybės teise priklauso R. L. Turto vertintojai UAB „OBER-HAUS“ nekilnojamas turtas nustatė 34/100 būsto dalių *(duomenys neskelbtini)*, Klaipėdoje, rinkos vertę – 12 080,00 Eur (iš jų 80,00 Eur už būsto vertės nustatymą), kuri atitinka būsto dalies pardavimo kainą.

Gyvenamojo namo *(duomenys neskelbtini)*, Klaipėdoje, nurodyti savininkai pateikė prašymus leisti pirkti rinkos verte Klaipėdos miesto savivaldybei nuosavybės teise priklausančio **pagalbinio ūkio paskirties ūkinio pastato** *(duomenys neskelbtini)*, Klaipėdoje, **unikalus Nr.** *(duomenys neskelbtini)***, plane žymimo 2I1p, bendras plotas – 122,03 kv. metro, užstatytas plotas – 107,00 kv. metro,** dalis.Ūkinis pastatas yra gyvenamojo namo *(duomenys neskelbtini)*, Klaipėdoje, valdoje ir gyvenamojo namo savininkams suteikiama pirmenybė pirkti nurodytą turtą. Gyvenamojo namo *(duomenys neskelbtini)*, Klaipėdoje, būstų savininkai pasirašė susitarimą dėl pagalbinio ūkio paskirties pastato *(duomenys neskelbtini)*, Klaipėdoje, pasidalijimo ir naudojimosi tvarkos. Turto vertintojai UAB „OBER-HAUS“ nekilnojamas turtas nustatė kiekvienos pastato dalies rinkos vertę. Bendra visų dalių vertė – 19 800,00 Eur (iš jų po 600,00 Eur už kiekvienos dalies vertės nustatymą). Nustatyta ūkinio pastato dalių vertė atitinka turto pardavimo kainą.

Nurodyti pirkėjai už perkamą turtą atsiskaitys, sumokant nustatytą kainą po sprendimo priėmimo arba per 3 mėn. po pirkimo-pardavimo sutarties pasirašymo.

NUTARTA. Pritarti pateiktam sprendimo projektui.

BALSUOTA: už – 6, prieš – 0, susilaiko – 0.

2. SVARSTYTA. Neįgaliųjų reikalų tarybos sudėties patvirtinimas.

Pranešėja – A. Liesytė. Teigia, kad šiuo sprendimu būtų patvirtinta nauja Neįgaliųjų reikalų tarybos sudėtis ir panaikinta 2015 m. Klaipėdos miesto savivaldybės tarybos sprendimu patvirtinta Neįgaliųjų reikalų tarybos sudėtis.

NUTARTA. Pritarti pateiktam sprendimo projektui.

BALSUOTA: už – 6, prieš – 0, susilaiko – 0.

3. SVARSTYTA. Šeimos tarybos sudėties patvirtinimas.

Pranešėja – A. Liesytė. Primena, kad Klaipėdos miesto savivaldybės taryba 2014 m. sausio 30 d. sprendimu Nr. T2-3 patvirtino Šeimos tarybos nuostatus, kuriuose numatė, kad Šeimos tarybos sudėtį tvirtina Savivaldybės taryba. Šeimos tarybą sudaro 7 nevyriausybinių organizacijų, dirbančiųsu šeimomis atstovai, 1 Savivaldybės administracijos atstovas, 1 Klaipėdos psichologinės ir pedagoginės tarnybos atstovas, po 1 atstovą iš Sveikatos ir socialinių reikalų, Kultūros, švietimo ir sporto, Miesto ūkio ir aplinkosaugos, Finansų ir ekonomikos bei Miesto plėtros ir strateginio planavimo komitetų.

NUTARTA. Pritarti pateiktam sprendimo projektui.

BALSUOTA: už – 6, prieš – 0, susilaiko – 0.

4. SVARSTYTA. Klaipėdos miesto savivaldybės tarybos 2018 m. kovo 29 d. sprendimo Nr. T2-51 „Dėl Pagalbos į namus teikimo tvarkos aprašo patvirtinimo“ pakeitimas.

Pranešėja – A. Liesytė. Sako, kad sprendimo projekto tikslas – pakeisti Pagalbos į namus teikimo tvarkos aprašo, patvirtinto Klaipėdos miesto savivaldybės tarybos 2018 m. kovo 29 d. sprendimu Nr. T2-51 „Dėl Pagalbos į namus teikimo tvarkos aprašo patvirtinimo“, 27 ir 28 punktus, reglamentuojančius mokėjimą už pagalbos į namus paslaugas. Šiuo metu biudžetinės įstaigos Klaipėdos miesto socialinės paramos centras ir Neįgaliųjų centras „Klaipėdos lakštutė“ pagalbos į namus paslaugas teikia 308 asmenims, iš jų: 23 asmenys už paslaugas nemoka, 164 asmenys už paslaugas moka 5 proc., 121 asmuo – 20 proc. nuo pajamų.

Pažymi, kad Tvarkos aprašo pakeitimu diferencijavus mokestį už pagalbos į namus paslaugas: padidėtų nemokamai paslaugas gaunančių asmenų skaičius iki 82, sumažėtų asmenų, mokančių už paslaugas 5 proc. nuo pajamų, skaičius iki 105, sumažėtų asmenų, mokančių už paslaugas 20 proc. nuo pajamų, skaičius iki 42, 53 asmenys už paslaugas mokėtų tik 10 proc., 26 asmenys – 15 proc. nuo pajamų. Sumažėjus mokesčiui, tikėtina, kad pagalbos į namus paslauga pasinaudos daugiau senų ir neįgalių asmenų (šeimų), kuriems dėl netekto savarankiškumo reikalinga pagalba.

NUTARTA. Pritarti pateiktam sprendimo projektui.

BALSUOTA: už – 6, prieš – 0, susilaiko – 0.

5. SVARSTYTA. Klaipėdos miesto savivaldybės tarybos 2016 m. kovo 31 d. sprendimo Nr. T2-69 „Dėl Pagalbos į namus, perkamos viešuosius pirkimus reglamentuojančių teisės aktų nustatyta tvarka, teikimo tvarkos aprašo patvirtinimo“ pakeitimas.

Pranešėja – A. Liesytė. Teigia, kad sprendimo projekto tikslas – pakeisti Pagalbos į namus, perkamos viešuosius pirkimus reglamentuojančių teisės aktų nustatyta tvarka, teikimo tvarkos aprašo, patvirtinto Klaipėdos miesto savivaldybės tarybos 2016 m. kovo 31 d. sprendimu Nr. T2-69 „Dėl Pagalbos į namus, perkamos viešuosius pirkimus reglamentuojančių teisės aktų nustatyta tvarka, teikimo tvarkos aprašo patvirtinimo“, 27 ir 28 punktus, reglamentuojančius mokėjimą už pagalbos į namus paslaugas.

Sako, kad diferencijavus mokestį už pagalbos į namus paslaugas: padidėtų nemokamai paslaugas gaunančių asmenų skaičius iki 27, sumažėtų asmenų, mokančių už paslaugas 5 proc. nuo pajamų, skaičius iki 47, sumažėtų asmenų, mokančių už paslaugas 20 proc. nuo pajamų, skaičius iki 22, 23 asmenys už paslaugas mokėtų tik 10 proc., 6 asmenys – 15 proc. nuo pajamų. Sumažėjus mokesčiui, tikėtina, kad pagalbos į namus paslauga pasinaudos daugiau senų ir neįgalių asmenų (šeimų), kuriems dėl netekto savarankiškumo reikalinga pagalba.

NUTARTA. Pritarti pateiktam sprendimo projektui.

BALSUOTA: už – 6, prieš – 0, susilaiko – 0.

6. SVARSTYTA. Atstovo delegavimas į Jaunimo reikalų tarybą.

Pranešėja – A. Andruškevičiūtė. Prašo, vadovaudamasi Klaipėdos miesto tarybos 2019 m. gegužės 30 d. sprendimu Nr. T2-132. „Dėl Klaipėdos miesto jaunimo reikalų tarybos sudėties ir nuostatų patvirtinimo“ 1.2., 1.3, 1.4. punktais, deleguoti vieną Sveikatos ir socialinių reikalų komiteto narį į Jaunimo reikalų tarybą.

K. Bagdonas siūlo deleguoti į Jaunimo reikalų tarybą Vaidą Žvikienę.

NUTARTA. Deleguoti į Jaunimo reikalų tarybą Vaidą Žvikienę.

BALSUOTA: už – 6, prieš – 0, susilaiko – 0.

Posėdis baigėsi 13.30 val.

Posėdžio pirmininkas Kazys Bagdonas

Posėdžio sekretorė Lietutė Demidova